 Caruurta iyo haweenka soomaaliyeed ayaa u badnaa intii soo gashay dalalka Galbeedka, iyagoo ka soo cararay silicii iyo saxariirihii uu keenay dagaalkii sokeeye ee Soomaaliya, waxaana shaki ku jirin in qabqablayaashii iyo dagaal oogayaashii dagaalka ay sabab u yihiin dayaca iyo darxumada maanta haysata caruurta soomaaliyeed, caruurtaasoo qaarkood ay leeftay madaafiicdii dagaalka, qaarkoodna sababay inay saf-ka-galaan safafka dagaalka, qaarkood iyagoo qaxaya yimid dalalka Yurub iyo Waqooyi Ameerika iyadoo aanan la ogeyn meesha ay ku danbeyn doonto caruurtaas mustaqbalkooda. 